Арулар ант берді

М. Қозыбаев атындағы Солтүстік Қазақстан мемлекеттік университетінің әскери кафедра-сын 28 қыз тамамдап, офицер шенін алып шықты.
Еңселі білім ордасында әскери кафедра жиырма жылдан бері жұмыс істейді. Биыл оның қабырғасынан офицер қыздар бірінші рет түлеп ұшты. "Осыдан екі жыл бұрын әскери кафедраға қыздар да қабылданған болатын.  Осы уақыт бедерінде олар өздерін психологиялық, тактикалық шеберлігі,  атыс қаруларын меңгеру жағынан жақсы дайындықтарын  көрсете білді. Мемлекеттік сынақ  емтихандарынан мудірмей өтті", - деді ант қабылдау  рәсімінде сөйлеген сөзінде  әскери кафедраның  меңгерушісі,  полковник Совет  Әлжапаров. Лейтенант шенін алып шыққандардың бірі Диана Жетпісованың айтуынша, ант қабылдау, Отанға қызмет ету ол үшін басты мұрат болып табылады. Карина Айтмағанбетова жас кезінен әскери қызметкер болуды армандапты. Әскери әзір-ліктің талаптарынан ойдағыдай еткен ол әскери психолог болуды мақсат етіп отыр.

